પહેલી જાન્યુઆરીથી ફરજિયાત દરેક વાહન પર FasTag લગાવવું પડશે, સરકારે આવી રીતે કરી તૈયારી - Amreli Live
સરકાર દ્વારા તમામ વાહનોમાં FasTag ફરજીયાત કરવાની તૈયારી, 1 જાન્યુઆરીથી દરેક વાહન પર રહેશે જરૂરી
આવતા વર્ષે પહેલી જાન્યુઆરીથી જુના વાહનો પર પણ ફાસ્ટેગ ફરજીયાત થઈ શકે છે. ટોલ પ્લાઝા પર ડિજિટલ લેવડદેવડને વધારવા માટે સરકારે બધા વાહનો પર ફરજીયાત ફાસ્ટેગ લગાવવાનો નિર્ણય લીધો છે. તેના માટે સરકાર 1 સપ્ટેમ્બર 2017 પહેલા બનેલા વાહનો માટે પણ ફાસ્ટેગ ફરજીયાત કરવાની તૈયારી કરી રહી છે.
માર્ગ પરિવહન અને રાજમાર્ગ મંત્રાલયે એક સૂચનામાં કહ્યું કે, પહેલી સપ્ટેમ્બર 2017 પહેલા વેચાયેલા વાહનો માટે પણ ફાસ્ટેગ ફરજીયાત કરવા વિષે દરેક ભાગીદારો પાસેથી સલાહ માંગવામાં આવી છે. કેંદ્રીય મોટર વ્હીકલ નિયમ 1989 માં આ પ્રાસ્તાવિક પરિવર્તન આવતા વર્ષે 1 જાન્યુઆરીથી અસ્તિત્વમાં લાવવાનો પ્રસ્તાવ રાખ્યો છે. તેમજ, નવો થર્ડ પાર્ટી વીમો લેવા માટે પણ ફાસ્ટેગને આવતા વર્ષે પહેલી એપ્રિલથી ફરજીયાત કરવાનો વિચાર કર્યો છે.
ફાસ્ટેગ એક નાનું ઇલેક્ટ્રોનિક ડિવાઇસ છે. તે કોઈ ક્રેડિટ અથવા ડેબિટ કાર્ડ જેવું છે. જે આકારમાં ક્રેડિટ કાર્ડ જેટલું કે તેનાથી નાનું પણ હોય છે. તેને કારના આગળના કાચ પર લગાવવામાં આવે છે. તેમાં એક ચિપ લાગેલી હોય છે જેની અંદર તમારા વાહન સાથે સંબંધિત બધી જાણકારી રહેલી હોય છે. તમે જેવા જ ટોલ પ્લાઝા પર જશો એટલે તમારા વાહન સાથે જોડાયેલી જાણકારી ત્યાં દાખલ થઈ જશે.
ટોલ પ્લાઝા પર ફાસ્ટેગની સૂચના ભેગી કરવાવાળા ઉપકરણ લાગેલા હોય છે. ફાસ્ટેગ જેવું જ કેમેરાની સામે આવશે એટલે વાહનની બધી જાણકારી ભેગી થઈ જશે. તેની મદદથી તમે ટોલ નાકા પર કોઈ પણ વ્યક્તિના સંપર્કમાં આવ્યા વગર ટોલ ફી આપી શકો છો.
કોરોના કાળમાં ઘણું મદદગાર :
કોરોનાને ફેલાતો રોકવામાં પણ ફાસ્ટેગ એક મોટી ભૂમિકા ભજવી રહ્યું છે. ફાસ્ટેગને કારણે ટોલ પ્લાઝા પર મોટાભાગના ટોલ ટેક્સ માનવીય સંપર્કમાં આવ્યા વગર જમા થઈ રહ્યા છે. તેનાથી વાહન ચાલકોની સાથે સાથે ટોલ નાકા પર કામ કરતા કર્મચારી પણ કોરોના સંક્રમણથી ઘણી હદ સુધી સુરક્ષિત છે.
બંદૂકની બુલેટની સ્પીડ કેટલી હોય છે? IAS ઇન્ટરવ્યૂમાં આવા ખતરનાક સવાલ સાંભળીને લાગશે 440 વોલ્ટનો ઝાટકો.